ઇરાની હકૂમત સ્વયંને દુનિયાભરના શિયાઓના પ્રતિનિધિ માને છે એટલા માટે ઇરાનના ધાર્મિક-રાજકીય સુપ્રીમો આયાતોલ્લા ખોમૈની અને ત્યાંના ચૂંટાયેલા રાષ્ટ્રપ્રમુખ હસન રુુહાનીએ સાઉદી અરેબિયાના આ કૃત્યની કડક નિંદા અને ટીકા કરી છે. ઇરાનના દેખાવકારોએ પોતાના વિરોધ દેખાવ દરમિયાન નિંદા અને આલોચનાથી આગળ વધીને તહેરાન અને મશહદ સ્થિત સાઉદી દૂતાવાસોને આગ ચાંપી દીધી હતી. સાઉદી સરકારે તેના વિરુદ્ધ પોતાની પ્રતિક્રિયા આપતાં ઇરાન સાથેના તમામ રાજદ્વારી સંબંધો તોડી નાખ્યા હતા.